שבוע האופנה בחולון מתקיים זו השנה הרביעית בשיתוף עם מוזיאון העיצוב בעיר. השנה מתמקד השבוע (15-20/10/12) במערכת היחסים שבין אופנה לאורבניות ובמסגרתו יתקיימו פאנלים ודיונים עם בכירי תעשיית האופנה, השיווק והיזמות העסקית. במהלך השבוע יתארחו במוזיאון החולוני אושייות אופנה כמו המעצב דמיר דומה, עורכת ווג איטליה לשעבר קרלה סוצאני ועוד רבים וטובים. הכנס יעסוק במגמות העתידיות של תכנון חללי קנייה (עם ניסיון לנבא מהו מתחם הקניות הבא של ישראל - אני סקרניתתתתת!), בשאלה לאן מועדות פניהן של רשתות האופנה הישראליות (באמת מעניין לאן....) ויוצגו מיזמים השואפים לאתגר ולשכלל את חנות הבגדים המוכרת (שדרוג? אני בעד!). אני לא ארחיב בפרטים "היבשים" אבל מי שמעוניין, מוזמן להתרשם מהתוכנית המלאה של שבוע האופנה כאן.
מסיבת הפתיחה של השבוע הייתה הנאה צרופה של לוקיישן יפייפה ומקסים בשילוב עם אופנה במיטבה. המסיבה כללה מיצג אופנה, חנות פופ אפ, SHOW ROOM, דוכן אוכל אותנטי של אייל שני והופעה של הרכב הבנות SHE, בו חברות, בין היתר, גילי סער, עדי נוימן ואליאנה בקייר. המקום נראה מקסים, המיצג היה מרהיב וההופעה של הרכב הבנות הייתה קצבית ומדליקה - ואפילו הצלחתי לשמוע משהו וליהנות למרות שעיניי היו (ועודן) נשואות לשמלתה המהממת של אליאנה (אני חייבת כזו לעצמי!!!).
נהניתי מאוד בחברת חברותיי (שירלי ואני פגשנו את מיכל, חברתנו האהובה שלמדה איתנו בשנקר), פגשנו בלוגריות אחרות ובחנו את הופעתם של סלבס ארצנו מקרוב. אבל, גולת הכותרת של האירוע הייתה מבחינתי, התחושה הממכרת של נוכחות במקום הומה באנשים ל-ב-ו-ש-י-ם, שהשקעה מחשבתית באופנה היא לא מילה גסה עבורם. כמובן שהיו אאוטפיטים שאהבתי יותר וכאלה שפחות אבל זה לא העניין! עצם הידיעה שאנשים התכוונו להתלבש ולא סתם "זרקו" על עצמם משהו ויצאו, היא שהפכה את המחזה למרהיב.
אז אם בא לכם לראות חלק מהאאוטפיטים "הסלביים" שנכחו באירוע, תוכלו להציץ בסרטון של וואלה אופנה. בעיניי, האאוטפיט המנצח, גם בסרטון וגם "בלייב", הוא זה שלבשה יעל רייך - שמלה בעיצובה של דורית בר אור. מושלמת, לא פחות. בנוסף על האאוטפיטים בסרטון היו כמובן עוד רבים וטובים (וגם קצת פחות). בקיצור, חגיגה אופנתית במיטבה. כן יירבו!
שיהיה לכם שבוע אופנה "סוף" וסוף שבוע של אופנה!
תודה לאחותי המהממת עתליה ולחברתי שירלי המקסימה על הצילומים!
גופיה/ קסטרו, חצאית/ קסטרו, שרשרת/ ZARA, נעליים/ ZARA, קלאץ'/ TWENTYFOURSEVEN.
מהממת, יודעת בדיוק למה לקח לך 5 דקות להרכיב את הלוק; כשקנית את השרשרת ידעת כבר למה תצוותי אותן, נכון?!... התמונה כבר היתה בראש. התמזל המזל וגם בפועל זה נראה מהמם כמו בדימיון, ולכן לא היה כלל צורך בניסיונות נוספים. בקיצור, עם נתונים בהם ברך אותך אלוהים, עם חוש אופנתי יוצא דופן ועם שיק מובנה, אין שום סיבה שהמציאות לא תעלה על כל דמיון!
האמת שלא... בכלל שכחתי שיש לי את הגופייה הזו בארון חחחח את בטח מכירה מקרים שכאלה, אני בטוחה שגם אצלך "מרוב עצים לא רואים את היער".
ידעתי שאני רוצה ללבוש את החצאית הארוכה והמרשימה ואחרי הפוסט של החידושים ממש בא לי לעשות אאוטינג לשרשרת אז הסתכלתי בארון מה יכול להתאים לשני הפריטים האילו ומשהו בצבע בורדו שבצבץ שם משך את עיניי. הוצאתי אותו והסתבר שזו היא, הגופיה ששכחתי ממנה. מדדתי והכל נראה במקום אז נסגר הסיפור.
בדרך כלל כשאני קונה שרשרת או משהו כזה צבעוני ומלא נוחות אני באמת ישר יודעת למי ומה הוא יתאים ואחרי הצצה נוספת בארון מתגלות אפשרויות נוספות. אבל במקרה הפעם זה לא היה כך... אבל אין ספק שאת כבר מכירה היטב את הראש האופנתי שלי. מעניין למה !?
תודה רבה על הפרגון והמחמאות מתוקה שלי, נעים לי לשמוע!!!
וואווו! איזה כיף לשמוע טליה!!!
תודה רבה על הפרגון מתוקה. אני מעריכה את זה מאוד וזה ממש לא מובן מאליו בעיניי!
שיהיה לך סופ"ש מקסים מתוקה!
סופ"ש מקסים יקירתי!
אני מתחילה להצטער שביטלתי את הגעתי לשם ברגע האחרון... חח אבל נו טוב, שבוע אופנה תל אביב בדרך..
אכן, אוטוטו בתל אביב!!!
שיהיה לך סופ"ש מקסים מתוקה.
Thanks Lian Dear!
אלוהים, מאיפה כל הזוהר הזה?
והאיפור החמיא לך מאוד!
ווואאאאוווו קרין, איזו מחמאה!
תודה ענקית מתוקה!
היה כיף גדול לראות אתכן!!
מיכלי אהובה, היה ממש ממש כיף לראות אותך!!!
אהובתי, אם לך אני לא אפרגן אז למי כן????? מושלמת שלי!
מפגש בקרוב, חובה!!!
אין מצב שלא נפגש בתל אביב, יהיו שניים השנה אז יהיו לנו שתי הזדמנויות!!!